Referat fra styremøte i Eierseksjonssameiet Otra Amfi Kristiansand 21/8-14

Tilstede: Erik Opsal, Kjell Egil Gjerde, Daniel Naglestad, Atle Jonassen, Anne May Olsen

Agenda:

1. Oppsummering sommeren 2014(utleie, bruk av fellesrom, stell utearealer m.m.)
2. Bravida-serviceavtale-manglende vaktordning knyttet til strøm fellesarealer og brannalarm.
3. Brabo-serviceavtale vaktmester-dårlig renhold fellesarealer/gang boder u-etg m.m.
4. Utbedringer reklamasjoner Veidekke-fellesarealer.
5. Eventuelt

* Fellesrommet har for det meste vært utleid i hele juli. Det har vært klager på renhold av lokalene.
* Hjemmesiden vil bli videreutviklet utover høsten, for å gjøre den mere brukervennlig. Hjemmesiden er [*www.otraamfi.no*](http://www.otraamfi.no) *– passord «otra4628».*  Her ligger mye nyttig info for alle, ikke minst nye beboere i Otra Amfi. Her finnes bl.a vedtekter, ordensregler, branninstruks, bookingliste fellesrom m.m.
* Det vil bli montert nøkkelboks i gangen(ved bodene i u-etg) hvor nøkkel til fellesrommet vil bli oppbevart. Kode til nøkkelboksen vil bli utlevert til den enkelte ved utleie, og koden vil bli endret ofte. Dette fordi man skal slippe å måtte kontakte styremedlemmer for nøkkelutlevering.
* Det har vært lite klager fra sameiere i sommer vedrørende utleieleiligheter og korttidsutleie. Styret vil komme med en sak på dette til årsmøtet i Sameiet våren 2015, hvorvidt vi ønsker type ferieutleie i Otra Amfi.
* Ang. utearealer har det kommet forespørsel fra Naglestad i bygg 2 vedrørende mulighet for å endre beplantning i et par av bedene. Styret vil senere vurdere forslag ang dette fra sameieren.

1. Det er lagt ut liste med telefonnummer til ansatte i Bravida, som kan kontaktes ved problemer med strøm i fellesarealer og brannalarm. Enhver kan henvende seg ved akutte behov. Liste ligger på Sameiets nettside.
2. Det har vært dårlig renhold i fellesarealer i sommer. Bl.a. gjelder dette gang i underetg. ved bodene. Brabo skal heretter vaske i fellesrom og gang ved bodene hver annen uke, og må signere på lister vedrørende dette. Den enkelte leietaker av fellesrommet er fremdeles ansvarlig for renhold av lokalene og toaletter/gang etter bruk. Den enkelte må selv sørge for forbruksvarer og rengjøringsmidler til dette formålet. Samt toalettpapir, håndklær, sengetøy, såpe o.l.
3. Det har vært gjennomført 1 års befaring i juni. Alt som ble påpekt fra sameiet sin side ble notert og vil bli utbedret. Det vil bli sendt ut en mail til Veidekke med purring angående fremdriften av dette arbeidet. For øvrig er arbeidet i gang med disse utbedringer.
4. Eventuelt:

* Det har vært fremmet spørsmål fra flere sameiere ang. mulighet for lading av El-biler i garasjeanlegget. Styret har vært i kontakt med Bravida angående dette, og det viser seg at mulighetene for dette er svært begrenset pga kapasiteten i det elektriske anlegget vårt. Styret vil utrede saken, og fremme det som en sak på sameiermøtet til våren. Det er *ikke* mulighet til å lade El-biler i garasjeanlegget før dette er avklart.
* Ang. spørsmål om montering av varmepumpe i leilighetene. Dersom man trenger klimaanlegg for oppvarming/avkjøling i leilighetene, må dette være små innendørsmodeller uten «utedel». Det er dessverre ikke tillatt å montere ordinære varmepumper til leilighetene. Dette både på grunn av utseende og støy.
* Det minnes også om at fastmonterte levegger, markiser og persienner må være i mørkegrått evt sort, som er bestemt fra arkitektens side.
* Det er kommet et forslag fra sameier om å gå til innkjøp av ei tralle som vi kan ha i garasjeanlegget til felles nytte. Dette synes styret var en meget god ide, og går til innkjøp av dette. Den vil bli plassert i boden innerst i garasjen, og nøkkel til denne kan hentes hos en i styret.
* Det er problemer med den automatiske døråpningen i alle byggene. Det blir gjort henvendelse ang dette til Bravida. Saken er under arbeid. Det arbeides også med problemer knyttet til utelys. Disse er offentlige og kommunens ansvar. Styret holder i dette slik at vi får lys iht. forutsatt.
* Det minnes om at det ikke er tillatt å oppbevare søppel på en måte som er generende for andre. Søppel skal bringes til søppelanlegget og ikke lagres på terrasser/atrier. Der er også beboere som legger fra seg papp og søppel ute ved garasjeport. Garasjeanlegget er ikke ment til slik bruk.
* Sykler skal plasseres i garasjeanlegget og ingen andre steder.

1 lørdag i hver måned vil det bli felles «fotball-lørdag» i fellesrommet. Skulle det være aktuelt andre dager å se kamper eller annet her, er det bare å hente nøkkel hos en fra styret for nøkkel til rommet. Møt opp! Dette kan bli sosialt og hyggelig for oss alle. Vi har sportskanaler med bl.a. Premier leauge.

Datoer som foreløpig er aktuelle er 6/9-4/10-1/11/6/12.

Kristiansand 22/8-2014

Referent Anne-May Olsen